Geréby György doc. 
Ókori és Középkori Filozófiatörténeti Tsz. ELTE BTK
2003/04 ősz

Lehetséges-e politikai teológia? Carl Schmitt és Erik Peterson vitája
				FL – 300.32 
				FLN – 331.02

Időpont:  kedd 8:30-10h
Hely: Múzeum krt. I. ép. 210. szoba
Követelmények: egy dolgozat, határidő: az őszi félév utolsó tanítási napja. 
Elérhetőség: gereby@eudoramail.com

A jogfilozófus és alkotmányjogász Carl Schmitt (1888 - 1985) és a teológus – patrológus – egyháztörténész Erik Peterson (1890 - 1960) Bonnban kollégák és barátok voltak. Schmitt talán leghíresebb művének, a Politikai teológiának (1922) Peterson 1935-ben adta máig vitatott, de mindenképpen egyetlen igazán mély teológiai cáfolatát (Der Monotheismus als politisches Problem), amivel Schmitt soha nem tudott megbékélni. Schmitt évekkel Peterson halála után még kényszerítve érezte magát válaszolni, a Politikai teológia II.-ben (1970).  A vita mélységét és jelentőségét mutatja, hogy olyan személyiségekre hatott, mint K. Barth, L. Strauss, H. Ball, K. Löwith, J. Taubes, E. Kantorowitz, J. Daniélou, Y. Congar, H. Barion. Lényegében nincs olyan komoly európai politikai teoretikus, aki erre a vitára ne reflektált volna. (Peterson tézisét külön kötet vizsgálja.)
A szeminárium feladata, hogy a Schmitt és Peterson vitájában felszínre kerülő igen mély gondolatokat feldolgozza. Szerénynek tűnő, de roppant nehéz vállalkozás ez, mert mindkét szerző gigantikus, az egyházatyáktól a huszadik századig ívelő tradíciókat mozgatott, értelmezett és gondolt át. Kereszténység és a birodalom, egyház és világ, üdvtörténet és ontológia, nép és isten, norma és kivétel, csoda és természet kapcsolatát és tektonikus feszültségeit átgondolni, mely problémákra a válaszok Schmittnek nácivá válásában, Petersonnak pedig náciellenessé, katolikussá és emigránssá válásában teljes egzisztenciális súllyal megjelenő metafizikai állásontokként váltak el egymástól. 
Az olvasás sorrendje: Politikai teológia, Monotheismus, Origenész Kelszosz ellen (4. és 8. könyvek részletei), Politische Theologie II. 
Német és/vagy angoltudás kívánatos. 

Irodalom: 
C. Schmitt, Politikai teológia ford. Paczolay Péter (Budapest: Tempus, 1992)
C. Schmitt, Politische Theologie II. Die Legende von der Erledigung jeder Politischen Theologie, (1970 (Nachdr. 1990)

E. Peterson, Der Monotheismus als politisches Problem (Lipcse, 1935)
E. Peterson, Heis theos (Göttingen, 1926)
E. Peterson, 'Das Problem des Nationalismus in alten Christenthum' in: Frühkirche, Judentum und Gnosis. Studien und Untersuchungen (Roma – Freiburg – Wien, 1959) 51–63. 
E. Peterson, E., 'Von den Engeln', in: Theologische Traktate (München, 1951).
P. Koslowski, Politischer Monotheismus oder Trinittslehre? Zu Möglichkeit und Unmöglichkeit einer christlichen politischen Theologie in: Taubes, J., ed., Der Fürst dieser Welt. Carl Schmitt und die Folgen, 2. verbesserte Auflage 1985 München - Paderborn - Wien - Zürich: Wilhelm Fink Verlag /  Verlag Ferdinand Schöningh 1983. Religionstheorie und politische Theologie Bd. 1. 26-44
J. Taubes, Die politische Theologie des Paulus (München, 1993) Franciául: Le théologie politique de Paul, trad. M. Köller et D. Séglard (Paris: Seuil, 1999) 
H. Barion, Kirche und Kirchenrecht (Paderborn – München – Wien – Zürich: Schöningh, 1984)
Alfred Schindler (Hrsg.), Monotheismus als politisches Problem? Erik Peterson und die Kritik der politischen Theologie, (Gütersloh, 1978)
Barbara Nichtweiß, Erik Peterson, Neue Sicht auf Leben und Werk. 2. durchgesehene Auflage (Freiburg / Basel / Wien, 1994)